**LIDL srbija UKLONIO 15 TONA OTPADA IZ REKA I PRIOBALJA**

**Kompanija Lidl Srbija i partnerske organizacije, koje su se i ove godine priključile projektu Čisto iz ljubavi - River CleanUp Collective, tokom avgusta i septembra sproveli su akcije čišćenja reka i priobalja širom Srbije i tokom istih uklonili čak 15 tona otpada. Lidl je kroz projekat Čisto iz ljubavi, od njegovog nastanka, pa do sada, uklonio više od 60 tona otpada iz prirode.**

U sklopu projekta Čisto iz ljubavi - River CleanUp Collective, a u toku ove godine, sprovedene su 22 akcije čišćenja u kojima je učestvovalo skoro 1.000 volontera. Kompanija Lidl Srbija, primarni partner na projektu udruženje „Čepom do osmeha“ i još 7 lokalnih organizacija koje je Lidl podržao, prikupili su i zbrinuli skoro 12 tona komunalnog i oko tri tone reciklabilnog otpada, od čega je čak dve tone činila plastika.

Širom Srbije avgust i septembar bili su u znaku Lidlovih akcija čišćenja reka i obala, pa je tako Čepom do osmeha predvodio akcije u Pirotu, Jagodini, Apatinu, Šapcu, Sremskoj Mitrovici, Obrenovcu, Bečeju i Vrbasu, dok su lokalne organizacije otpad iz prirode uklanjale u Nišu, Priboju, Novom Sadu, Somboru, Valjevu, Zrenjaninu i Kučevu.

„*Rezultati naših akcija su zaista impresivni, i to nas raduje, jer smo na ovaj način doprineli da naše reke i njihove obale budu čistije, ali nas u isto vreme i rastužuje jer ovi podaci svedoče o tome koliko je još potrebno raditi na podizanju svesti o čuvanju prirode. Zato smo u projekat i ove godine uključili najmlađe i za oko 300 mališana u školama i vrtićima održali edukativne radionice, za bolje sutra*“, **kaže Aleksandra Mirić, ispred CSR odeljenja kompanije Lidl Srbija.**

Lidlovoj akciji uklanjanjanja otpada u Obrenovcu priključili su se predstavnici muške i ženske vaterpolo reprezentacije Srbije, a tokom projekta su u aktivnostima učestvovala brojna inkluzivna udruženja, udruženja ribolovaca i udruženja građana.

Od nastanka projekta „Čisto iz ljubavi“ 2020. godine, čiji je fokus na uklanjanju otpada iz prirode, u saradnji sa partnerskim organizacijama je u našoj zemlji uklonjeno više od 60 tona otpada.

*Projekat River CleanUp Collective spada u red internacionalnih Švarc kampanja sa ciljem uklanjanja plastike iz reka kako bi se sprečilo njihovo zagađenje, a samim tim i zagađenje mora i okeana u težnji da se zaštite vodeni ekosistemi.*

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 67 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

Kompanija treću godinu zaredom sprovodi akciju „Čisto iz ljubavi“, proisteklu iz strategije Švarc grupe (Schwarz Gruppe) „REset Plastic“, za odgovorno upravljanje plastikom, koja je usmerena na pet oblasti delovanja: od izbegavanja upotrebe plastike, recikliranja i uklanjanja iz prirode, do podsticanja ekoloških inovacija i edukacije u ovoj oblasti.

**Kontakt za medije:**

Dragana Milačak, RED Communication, Email: dragana.milacak@redc.rs, Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)